tepova frekvencia
Som tehotna a mavam tlak 90/45 pulz 82 v takomto stave citim tlkot srdca v hrudniku co je neprijemne. Je to bezne? Dakujem
Dobrý deň,
ďakujeme za Vašu otázku.
Srdcovú činnosť nie je za normálnych okolností cítiť. Pri zvýšenej frekvencii srdca stúpa aj rýchlosť tepu. A za určitých okolností už citeľná je. Stúpa pri zvýšenej fyzickej, či psychickej námahe, či pri rôznych ochorneiach. Zrýchlený tep alebo tiež pulz je odborne nazvaný tachykardia. Ide o stav, kedy je zrýchlená srdcová činnosť a zvýšená tepová frekvencia. Môže to byť prirodzené napríklad pri reakcii organizmu na veľkú fyzickú, psychickú alebo emocionálnu záťaž. Nemusí ísť o chorobný stav alebo symptóm poruchy v organizme. Normálna tepová frekvencia je obvykle od 60 do 90 tepov za minútu, ale môže to byť individuálne. Napríklad u športovcov môže byť normálny tep oveľa nižší, často okolo 50 pulzov za minútu. Srdcovú činnosť a tep si človek neuvedomuje, necíti ju. Ale pri vyšších frekvenciách, hlavne nad 100 za minútu, býva prítomné búšenie srdca, odborne palpitácie. Hlavne je ho cítiť v prípade, kedy je srdcová činnosť okrem zrýchlenia aj nepravidelná. Odporúčam Vám pravidelné monitorovanie krvého tlaku a tepovej frekvencie.
Vzhľadom na prebiehajúci graviditu, odporúčam o daných ťažkostiach oboznámiť aj vojho gynekológa. On rozhodne o ďalšom postupe.
Prajem pekný zvyšok dňa.
S pozdravom,
PharmDr. Anna Pacalajová